Gazpromi kasum kukkus järsult - Äripäev
Gazpromi kasum kukkus järsult
Rainer Saad 11. september 2014, 10:32
Vene gaasitootja Gazprom teatas, et esimese kvartali tulemusi mõjutasid Ukraina odavamad hinnad ja nõrk rubla.
Gazpromi puhaskasum langes võrreldes möödunud aasta sama ajaga 41%, 223 miljardi rublani (4,65 miljardi euroni). Reutersi küsitletud analüütikud prognoosisid kasumiks 263,6 miljardit rubla.
Esimeses kvartalis langetas Venemaa president Vladimir Putin Ukraina gaasi hinda kolmandiku võrra, kuna Ukraina taganes Euroopa Liidu kaubandusleppest. Aprillis Kiievi rahutuste ajal tõstis Putin Ukrainale müüdava gaasi hinda 80% ning vähendas juunis gaasitarneid. Venemaa teatel polnud Ukraina gaasi eest maksnud.
Gazpromi esimese kvartali käive suurenes võrreldes möödunud aastaga 1,46 triljonilt rublalt 1,56 triljoni rublani. Gazpromi teatel on ettevõte Ukraina riikliku energiafirmaga Naftogaz arveldamiseks seadnud n-ö igaks juhuks kõrvale 71,3 miljardit rubla.
Hillar Tederi konflikt Ukrainas kogub tuure 3
05. september 2014, 16:01
Interfax: Ukrainas relvarahu
04. september 2014, 16:12
Ukraina annab vaherahukäsu 2